Anna-Maria Galojan

Anna-Maria Galojan (sündinud 23. veebruaril 1982 Kohtla-Järvel) on Eesti seltskonnategelane, politoloog ja vanglakaristust kandnud kurjategija, endine poliitik. Ta on mõistetud süüdi 59 438 euro omastamises ja võltsitud dokumendi kasutamises.

Haridus  

2000–04 õppis Galojan Tartu Ülikoolis politoloogiat ja kaitses bakalaureusekraadi väitekirjaga teemal "Venemaa Föderatsiooni välispoliitika Euroopa Liidu suhtes ja selle perspektiivid pärast 2004. aasta laienemist", 2004 alustas ta magistriõpinguid Tartu Ülikooli rahvusvaheliste suhete erialal, kuid ei lõpetanud.

2005–2006 õppis ta rahvusvahelisi suhteid ja Euroopa integratsiooni Eesti Diplomaatide Koolis.

Töökohad
2002–03 MTÜ Eesti Euroopa Liikumine, Euroopa Liidu referendumi kampaania koordinaator
2003–07 SA Eesti Välispoliitika Instituut
2004–05 AS DBT, Euroopa Liidu projektijuht
2005–07 AS Transgroup Invest, arendusdirektor
2007 MTÜ Eesti Euroopa Liikumine, juhataja
2008 Trendmedia OÜ 
2008 Eesti Logistika Tuleviku Keskus, juhatuse esimees
2009 The Baltic Times, poliitikaanalüütik
2012 The Middle East Magazine, poliitikaanalüütik

2006. aastal osales Galojan Riigikogu väliskomisjoni tellitud Eesti energeetilise julgeoleku teemalise uurimuse koostamises.

Poliitiline tegevus 

2000–07 kuulus Anna-Maria Galojan Eesti Reformierakonda. Ta valiti korduvalt Reformierakonna noortekogu välissekretäriks.

2007. aasta Riigikogu valimistel kandideeris Galojan Tallinnas valimisringkonnas nr 2 ja sai 462 häält. Reformierakonna üleriigilises nimekirjas asus ta 49. kohal.

2013. aasta kohalike omavalitsuste valimistel registreeriti Anna-Maria Galojan valimisliidu Protest kandidaadina Tallinnas. Dokumentide kohaselt kuulusid liitu vaid Galojan ja Meelis Kaldalu. Hiljem selgus, et Galojani allkiri avaldusel oli võltsitud, seetõttu tühistas Tallinna valimiskomisjon valimisliidu Protest registreerimisavalduse.

Ühiskondlik tegevus 
2002 Tartu Ülikooli Rahvusvaheliste Suhete Ringi liige, 2002–2003 asepresident
2002 Eesti Euroopa Liikumise nõukogu liige
2005–2007 Eesti Välispoliitika Instituudi Euroopa Liidu energeetika ekspert
2006–2007 Eesti Euroopa Liikumise Euroopa Liidu naabruspoliitika ekspert
2007 English Speaking Union of Estonia, liige
2007 PÖFFi filmiklubi nõukoja liige
2008 Eesti Ostu- ja Tarneahelate Juhtimise Ühingu liige
2010 English Speaking Union of Estonia, juhatuse liige

Kriminaalasi 

Anna-Maria Galojan anti 2011. aastal kohtu alla süüdistatuna suure summa raha omastamises MTÜ Eesti Euroopa Liikumine juhina. Süüdistuse kohaselt tekitas Galojan MTÜ-le kahju kokku 930 743 krooni ehk 59 485 eurot. Tema kaitsja oli advokaat Sven Sillar.

5. mail 2011 mõistis Harju maakohus Galojanile liitkaristuseks ühe aasta ja kümne kuu pikkuse vangistuse, millest viis kuud peab Galojan kandma reaalselt ning ühe aasta ja viis kuud tingimisi nelja-aastase katseajaga. Ringkonnakohus jättis samaks maakohtus määratud vanglakaristuse ning mõistis MTÜ Eesti Euroopa Liikumise kasuks välja viivised summas 17 658,17 eurot. Edasikaebust ei võtnud riigikohus arutusele. Galojan pidi vangi minema 7. veebruaril 2012, kuid määratud ajaks ta vanglasse ei ilmunud. Justiitsministeerium väljastas tema kohta Euroopa vahistamiskäsu, mille alusel peeti ta 14. veebruaril Londonis kinni. Järgmisel päeval lasti ta 2000-naelase kautsjoni vastu vabadusse. Juunis 2013 tunnistas Euroopa Parlamendi liige Kristiina Ojuland, et erakonna endise liikme Anna-Maria Galojani ristilöömine ei olnud juhuslik. Ojuland tõi näite: "Kui sa ei tee nii, nagu erakond ütleb, lähed sa Galojani teed!" Oktoobris 2014 tegi Suurbritannia teise astme kohus otsuse, millega Galojani asüülitaotlus lükati tagasi, kuid Galojan muutis oma esialgse taotluse alust ning lõplik otsus tehti novembris. Detsembris 2014 kaebas Galojan otsuse ülemkohtusse edasi. Ülemkohus tema kaebust arutada ei võtnud ning 19. veebruaril 2015 konvoeeriti ta Helsingi kaudu Tallinna, kus ta toimetati Tallinna vanglasse. Galojan vabanes vanglast 14. juulil 2015.

Intsident restoranis 
Anna-Maria Galojan sai Daily Maili andmetel 2016. aastal süüdistuse Gastro nimelises restoranis toimunud juhi joobes rünnakus, kuid hiljem süüdistusest loobuti.

Modellitöö 

Veebruaris 2009 oli Galojan ajakirja Playboy eestikeelse väljaande kaanetüdrukuks.

2010. aastal valis Belgia šokolaadifirma Xocai Anna-Maria Galojani oma uueks reklaamnäoks, Galojan hakkab reklaamima šokolaadi Xocai, mis väidetavalt aitab kehakaalu alandada ja teeb head ka südamele.

Briti ajalehe The Sun Šoti versioon kuulutas 2010. aastal Anna-Maria Galojani maailma seksikamaks naispoliitikuks.

Fotograafi Indrek Galetini korraldatud heategevusliku näituse "Amour – Lemmikloomade eri" oksjonil maksti kõige enam Anna-Maria Galojani pildi eest – 17 000 krooni.

Elulooraamat 
2012. aasta novembri alguses avaldas Anna-Maria Galojan elulooraamatu "Kuidas minult varastati miljon".

Publikatsioonid 
Noored ja Eestiriik uuel sajandil, Postimees, 29. november 2000
Kas Ida-Virumaa on kriitikavaba?, Postimees, 30. jaanuar 2001
Eesti energiajulgeolek Euroopa Liidu energiapoliitika kontekstis, Riigikogu väliskomisjoni tellimusel valminud uurimus. Anna-Maria Galojan, Andres Kasekamp, Andres Mäe, Sulev Soosaar, Jaan Uustalu, Villu Vares, Gert-Rüdiger Wegmarshaus, 2006
Договор о границе с РФ будет, но когда, Молодежь Эстонии, 6. oktoober 2006
Moldova nõrk majandus hirmutab Transnistriat, Eesti Päevaleht, 17. oktoober 2006
Особая модель партнерства, Молодежь Эстонии, 15. detsember 2006
Гражданство все-таки нужно, День за Днем, 29. jaanuar 2007
Европа начинается с нас, Молодежь Эстонии, 22. veebruar 2007
Mis saab Eesti transiidist?, Äripäev, 16. mai 2007
Что будет с транзитом?, День за Днем, 7. juuni 2007
Galojan: gaasitoru oleks Eesti ja Venemaa tupikust välja aidanud, Äripäev, 12. november 2007
Galojan: Sõber võib olla võõras kiirrongis, Delfi, 27. mai 2008
Anna-Maria Galojan: Kas olla poksikott?, Delfi, 19. juuli 2008
Braavo, Hillary! Sappi ei pritsi ja oskab väärikalt kaotada, Kesknädal, 22. oktoober 2008
«Playboy» Nr.2, 2009
Kuidas Euroopa sel talvel külmub ehk Teine gaasisõda, Kesknädal, 21. jaanuar 2009
Eesti välispoliitika valusad õppetunnid, Kesknädal, 6. mai 2009
Euroopa tulevik on tume, kui seda juhivad vastutustundetud, Kesknädal, 3. juuni 2009
Kas hobune vankri ees või lüpsilehm?, Kesknädal, 1. juuli 2009
The Difficult Lessons of Estonia’s Foreign Policy, The Baltic Times, 20. august 2009
Enterprise – a healthy horse pulling a sturdy wagon, or just a cow we can milk?, The Baltic Times, 3. september 2009
Is Estonia really a Nordic country? The Female Factor, The Baltic Times, 1. oktoober 2009
EU Common Energy Policy: A Trojan Horse for Member States?, The Baltic Times, 22. oktoober 2009
BLAME THE RUSSIANS! – An Estonian Myth?, The Baltic Times, 26. november 2009
The Euro – A Panacea for all of Estonia’s Economic Problems?, The Baltic Times, 12. jaanuar 2010
To be, or not to be, the next president of Estonia , The Baltic Times, 3. veebruar 2010
Qualities of Statesmanship – is anyone worthy?, The Baltic Times, 5. märts 2010
Red card for EU member-states?, The Baltic Times, 1.aprill 2010
Challenging future for English media, The Baltic Times, 21. aprill 2010
Yes or No for Russian Energy Resources?, The Baltic Times, 20. mai 2010
Freedom of press in Estonia, or just beautiful words?, The Baltic Times, 21. juuli 2010
Welcome to the New Europe, on Estonia’s re-Independence Day, The Baltic Times, 26. august 2010
In defense of patriotism, The Baltic Times, 6. oktoober 2010
Estonia’s duty as an EU member state to its open energy market, The Baltic Times, 4. november 2010
The dire situation for local authorities, The Baltic Times, 23. detsember 2010
The Baltic Times: Elections – kites rise against, not with, the wind, The Baltic Times, 27. jaanuar 2011
The Baltic Times: Should Estonian voters forgive their politicians?, The Baltic Times, 2. märts 2011

Viited

Välislingid 
 Anna-Maria Galojani ametlik koduleht
 Anna-Maria Galojani ametlik Facebooki leht
 "Anna-Maria Galojan, "Esimese Eesti Liis Haavel"", Eesti Ekspress, 17. märts 2011
 Rain Kooli, "Meediakangelane Galojan" ERR, 3. detsember 2012

Eesti kurjategijad
Eesti Reformierakonna poliitikud
Tartu Ülikooli sotsiaalteaduskonna vilistlased
Sündinud 1982